Lapsesuu ei valeta, eks. Lugu sellest rubriigist.  Madise majas elab üks paarike. Vanust mõlemal u 60 aastat. Proua on soliidne, mantli ja prillidega. Nagu õpetaja ja pangaametnik ühekorraga. Mees tal on veidi vähem soliidne. Halli habemega ja topsisõber. Teinekord on veidi vindine ja jalutab äratehtud näoga hoovis (proua ei lase teda sellistel juhtudel tuppa). Põhimõtteliselt ontlik paarike, aga härra kipub vahel libastuma. Härrat kutsuvad Madise vanemad Lumehelbekeseks. Seda tema valgete juuste, habeme ja ajuti esineva hõljuva sammu tõttu.  Läheb  Madis emaga hoovi mängima. Õues tuterdab Lumehelbeke, hetke pärast liitub temaga Proua. "Emme! Vaata! Naabrimehe ema tuli ka!" ütleb Madis valju häälega.  Huvitav kui vana see proua siis Madise meelest välja nägi? Saja ligi?  Mida arvata kui lapsed sind sinu habetunud joodikust mehe emaks peavad?  Uusi kingi on vaja!, mõtleks Madise ema.    Pilt naabrimehe emast saadud siit: